สวัสดีค่ะ อยากขอคำปรึกษาค่ะ เมื่อเดือนกรกฎาประจำเดือนหนูมาวันที่28 29 30 จน 31 ประจำเดือนเริ่มหยุด วันที่ 1 สิงหา ก็ยังมีเมือกเลือดเล็กน้อย แล้วก็หยุดในวันที่ 2 (มีเพศสัมพันธุ์กับแฟนในวันที่ 4) จนมาถึงวันนี้วันที่31สิงหา ประจำเดือนยังไม่มา มีโอกาศที่จะท้องมั้ยคะ หรือว่าประจำเดือนคลาดเคลื่อนเป็นไปได้มั้ยคะ
สวัสดีค่ะ ประจำเดือนปกติควรจะมาทุก 22-35 วันนับจากครั้งก่อนค่ะ ไม่จำเป็นจะต้องมาในวันเดียวกันในทุกรอบเดือนหากประจำเดือนมาล่าสุด 28 กค.นั้น อาจจะรอต่อจากนี้ไปได้อีกประมาณ 1 สัปดาห์ แต่อย่างไรก็ตามหากไม่สบายใจ ต้องการตรวจยืนยันการตั้งครรภ์เลยก็สามารถทำได้ โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ ดังนั้นตอนนี้หากมีการตั้งครรภ์จริง น่าจะตรวจให้ผลบวกได้แล้ว หากไม่ตั้งครรภ์จริง ประจำเดือนที่มาช้าอาจมีความผิดปกติจากมดลูกหรือรังไข่ หรือการทำงานของไทรอยด์หรือต่อมใต้สมองผิดปกติ ให้ไปพบแพทย์เพื่อตรวจเพิ่มเติมต่อไปการมีเพศสัมพันธ์หากยังไม่พร้อมมีบุตร ควรใส่ถุงยางอนามัยเพื่อป้องกันเอาไว้ทุกครั้ง หรือใช้ยาคุมแบบแผงรายเดือน ฉีดยาคุมหรือฝังยาคุมเพื่อป้องกันไว้ก่อน